Չինաստանի ազգային համալսարան

**Չինաստանի ազգային համալսարան**, համալսարան Պեկինում։ Thomson Reuters-ի վարկանիշային աղյուսակում 2013-2014 թվականների տվյալներով աշխարհի մի քանի այլ համալսարանների հետ կիսում է 226-250 հորիզոնականները։

## Պատմություն
Երբ 1937 թվականին սկսվեց ճապոնա-չինական պատերազմը, շատ երիտասարդներ, ովքեր դժգոհ էին Չան Կայշի քաղաքականությունից ուղևորվեցին երկրի հյուսիս-արևմուտք` Շենսի Հանսու Նինսկի խորհրդային շրջան։ Որպեսզի նրանց նախապատրաստեն հակաճապոնական գործունեությանը, ՉԿԿ-ն  Յանանում ստեղծեց Հյուսիս-Շենսինյան հանրային դպրոցը (陕北公学), որի առաջին տնօրենը դարձավ Չեն Ֆնուն։ Եթե հակաճապոնական քաղաքա-ռազմական դպրոցը հիմնականում պատրաստում էր զինվորական կադրեր, ապա Հյուսիսային- Շենսինյան դպրոցը զբաղվում էր հասարակական գործիչների նախապատրաստմամբ։ Սովորողները կարճաժամկետ դասընթաց էին անցնում (3-4 ամիս), դպրոցի գոյության երկու տարիների ընթացքում այն թողարկել է շուրջ 6 հազար շրջանավարտ։

1939 թվականի Հյուսիս-Շենսինյան հանրակրթական դպրոցը, Լու Սինյանի անվան Յանանի արվեստի ինստիտուտը, Յանանի պրոլետարական քոլեջը և երիտասարդների զինվորական պատրաստության դասընթացները միավորվել են **Հյուսիսչինական միավորված համալսարանի** մեջ  (华北联合大学), որտեղ սովորում էին 1500 ուսանող։ Պաշտոնապես բացվել է հուլիսի 7-ին, ռեկտորը դարձյալ Չեն Ֆանուն էր։ Քաղաքացիական պատերազմի երկրորդ փուլում Հյուսիսչինական միավորված համալսարանը տեղափոխվել է տարբեր բնակելի վայրեր՝ կախված  ՉԿԿ-ի և Գոմինդանի մեջ ընթացող ռազմական գործողությունների։ 1948 թվականի օգոստոսի 24-ին Չժենդին գավառում, Հեբեյ նահանգում Հյուսիսչինական միավորված համալսարանը  և Հյուսիսային համալսարանը միահյուսվել են Հյուսիսային համալսարանի։ Իր գոյության ինը տարիների ընթացքում Հյուսիսչինական միվորված համալսարանը թողարկել է 12 հազարից ավելի ուսանողների։

Հյուսիսչինական  համալսարանը կազմված էր 4 բաժանմունքներից և 2 ինստիտուտից։ Քաղաքական, Մանկավարժական, Հումանիտար և Հետազոտական բաժանմունքներ, ինչպես նաև Աշխատանքային ինստիտուտ և Գյուղատնտեսական ինստիտուտ։ Միավորված համալսարանի ռեկտոր դարձավ Ու Յուչժինը։ 1949 թվականի ապրիլին Հյուսիսիչինական համալսարանը տեղափոխվեց ազատագրված Պեկին։ Երկրի վերականգնման նպատակով կադրերի պատրաստման համար  Պեկինի և Տյանզնի այլ համալսարաններից Հյուսիսչինական համալսարան տեղափոխվեցին դասախոսներ։ 1950 թվականին Հյուսիսչինական համալսարանը պաշտոնապես անվանվեց **Չինաստանի ազգային համալսարան**։

## Ինստիտուտներ
Չինաստանի ազգային համալսարանը իր կազմում ունի հետևյալ ինստիտուտները.

* Հումանիտար ինստիտուտ
* Օտար լեզուների ինստիտուտ
* Պատմության ինստիտուտ
* Փիլիսոփայության ինստիտուտ 
* Արվեստի ինստիտուտ 
* Պետության մասին գիտությունների ինստիտուտ 
* Բնական գիտությունների ինստիտուտ 
* Շրջակա միջավայրի ինստիտուտ 
* Ինֆորմատիկայի ինստիտուտ 
* Տեղեկատվական ռեսուրսների կառավարման ինստիտուտ 
* Լրագրության ինստիտուտ
* Տնտեսագիտության ինստիտուտ 
* Ֆինանսների և դրամական շրջանառության ինստիտուտ
* Գյուղատտեսության և գյուղատնտեսության զարգացման ինստիտուտ
* Աշխատանքային մասնագիտությունների ինստիտուտ 
* Սոցիոլոգիայի և վիճակագրության ինստիտուտ
* Մարքսիզմի ինստիտուտ 
* Միջազգային հարաբերությունների ինստիտուտ 
* Առևտրի ինստիտուտ 
* Իրավագիտության ինստիտուտ 
* Հանրային վարչարարության ինստիտուտ 
* Մանկավարժության ինստիտուտ
* Շարունակական կրթության ինստիտուտ

## Հայտնի շրջնավարտներ
* Այսցի - փիլիսոփա ՉԿԿ-ի տեսաբան 
* Այ Ցին - բանաստեղծ
* Վան Սյաոբո - գրող
* Ցզյան Ցին - դերասանուհի, Մաո Ցզեդունի կինը
* Գո Ցզինցզին - ջրացատկի օլիմպիական ճեմպիոն
* Սան Սյուե -ջրացատկի օլիմպիական ճեմպիոն
* Ու Մինսյա - ջրացատկի օլիմպիական ճեմպիոն
* Վան Ցզյունսյա  - երկար վազքի մրցաձևում օլօմպիական չեմպիոն
* Մո Խուեյլան - մարմնամարզության աշխարհի չեմպիոն, Օլիմպիական խաղերի մրցանակակիր
* Լյան Յան - Վոլեյբոլի օլիմպիական չեմպիոն և աշխարհի կրկնակի 9եմպիոն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1937 հիմնադրված կրթական հաստատություններ